## Pravilnik o izmjenama Pravilnika o mjeriteljskim zahtjevima za pakovine

### NN 93/1997 (8.9.1997.), Pravilnik o izmjenama Pravilnika o mjeriteljskim zahtjevima za pakovine

# **DRŽAVNI ZAVOD ZA NORMIZACIJU I MJERITELJSTVO**

Na temelju članaka 45. i 46. Zakona o mjeriteljskoj djelatnosti ("Narodne
novine" br. 11/94) ravnatelj Državnog zavoda za normizaciju i mjeriteljstvo
donosi

## **PRAVILNIK**

### **O IZMJENAMA PRAVILNIKA O MJERITELJSKIM ZAHTJEVIMA ZA PAKOVINE**

Članak 1.

U Pravilniku o mjeriteljskim zahtjevima za pakovine ("Narodne novine"
br. 23/97) u članku 34. stavak 1. mijenja se i glasi:

"Danom primjene ovog pravilnika prestaju vrijediti odredbe članka 9.
Pravilnika o kvaliteti proizvoda od mesa ("Narodne novine" br. 53/91),
članka 5. Pravilnika o kvaliteti prirodne mineralne vode ("Narodne novine"
br. 53/91), članka 3. Pravilnika o kvaliteti keksa i proizvoda srodnih
keksu ("Narodne novine" br. 53/91), članka 8. Pravilnika o kvaliteti proizvoda
od voća, povrća i gljiva te pektinskih preparata ("Narodne novine" br.
53/91), članka 5. Pravilnika o kvaliteti riba, rakova, školjkaša, morskih
ježeva, žaba, kornjača, puževa i njihovih proizvoda ("Narodne novine" br.
53/91), članka 45. Pravilnika o kvaliteti mesa peradi ("Narodne novine"
br. 53/91), članka 6. Pravilnika o kakvoći mlijeka, mliječnih proizvoda,
sirila i čistih kultura ("Narodne novine" br. 53/91), članka 5. Pravilnika
o kvaliteti juha, koncentrata za juhe, koncentrata za umake i dodataka
jelima ("Narodne novine" br. 53/91), članka 8. stavaka 1., 2. i 3. Pravilnika
o kvaliteti osvježavajućih bezalkoholnih pića ("Narodne novine" br. 53/91),
članka 9. Pravilnika o kvaliteti meda i drugih pčelinjih proizvoda te metodama
za kontrolu kvalitete meda i drugih pčelinjih proizvoda ("Narodne novine"
br. 53/91), članka 5. Pravilnika o kvaliteti začina, ekstrakata začina
i mješavine začina ("Narodne novine" br. 53/91), članaka 7. i 8. Pravilnika
o kvaliteti jestivih ulja i masti biljnog porijekla te margarina, majoneza
i njima srodnih proizvoda ("Narodne novine" br. 53/91), članka 6. Pravilnika
o kvaliteti pekarskog kvasca ("Narodne novine" br. 53/91), članka 5. stavaka
1. i 2. Pravilnika o kvaliteti alkoholnih pića ("Narodne novine" br. 53/91),
članka 5. stavaka 1. i 2. Pravilnika o kvaliteti octene i razblažene octene
kiseline ("Narodne novine" br. 53/91), članka 7. stavaka 1. i 2. i članka
8. stavaka 1. i 2. Pravilnika o kvaliteti aditiva za prehrambene proizvode
("Narodne novine" br. 53/91), članka 7. stavaka 1. i 2. i članka 8. stavaka
1. i 2. Pravilnika o kvaliteti kave, proizvoda od kave i surogata kave
("Narodne novine" br. 53/91), članka 109. stavaka 3. i 4. i članaka 145.
i 152. Pravilnika o kvaliteti žita, mlinskih i pekarskih proizvoda, tjestenine
i brzo smrznutog tijesta ("Narodne novine" br. 53/91) i članka 12. Pravilnika
o temeljnim zahtjevima za kakao-proizvode, proizvode slične čokoladi, krem
proizvode i bombonske proizvode ("Narodne novine" br. 90/96 i 12/97)."

Članak 2.

U članku 35. stavak 2. mijenja se i glasi:

"Iznimno, odredbe članaka 8., 9., 10., 11., 12. i 13. ovog pravilnika
koje se odnose na označivanje nazivnih količina punjenja primjenjuju se
od 1. siječnja 1999. godine."

Članak 3.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-02/97-03/01
Urbroj: 558-03/1-97-4
Zagreb, 29. kolovoza 1997.

Ravnatelj
Državnog zavoda za normizaciju
i mjeriteljstvo
**dr. Jakša Topić, dipl. ing.,** v. r.

Pravilnik, NN 93/1997-1478